Държавен вестник, бр. 67, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  67
Чл. 4в. При влизане в и излизане от 
Република България органите за граничен 
контрол въвеждат в Системата за влизане и 
излизане съгласно Регламент (ЕС) 2017/2226 
на Европейския парламент и на Съвета от 
30 ноември 2017 г. за създаване на Система 
за влизане/излизане (СВИ) с цел регистри­
ране на данните относно влизането и изли­
зането и данните относно отказа за влизане 
на граждани на трети страни, преминаващи 
външните граници на държавите членки, за 
определяне на условията за достъп до СВИ за 
целите на правоприлагането и за изменение 
на Конвенцията за прилагане на Шенгенското 
споразумение и регламенти (ЕО) № 767/2008 и 
(ЕС) № 1077/2011 (ОВ, L 327/20 от 9 декември 
2017 г.), данни за граждани на трети страни, 
които:
1. са членове на семейството на гражданин 
на Европейския съюз или членове на семей­
ството на гражданин на трета страна, който 
се ползва от правото на свободно движение, 
равностойно на това на гражданин на Съюза 
по силата на споразумение между Съюза и 
неговите държави членки, от една страна, и 
трета страна, от друга, и
2. не притежават карта за пребиваване на 
член на семейството на гражданин на Евро­
пейския съюз или разрешение за пребиваване 
съгласно Регламент (EО) № 1030/2002, дава­
що право на пребиваване на територията на 
страната.“
§ 18. В Закона за екстрадицията и Евро­
пейската заповед за арест (обн., ДВ, бр. 46 
от 2005 г.; изм., бр. 86 от 2005 г., бр. 52 от 
2008 г., бр. 49 от 2010 г., бр. 55 от 2011 г., 
бр. 53 от 2014 г., бр. 7 и 45 от 2019 г. и бр. 48 
от 2023 г.) в чл. 57 се правят следните изме­
нения и допълнения:
1. В ал. 3 думите „Решение 2007/533/ПВР 
на Съвета от 12 юни 2007 г. за създаването, 
функционирането и използването на Шен­
генска информационна система от второ по­
коление (ШИС ІІ)“ се заменят с „Регламент 
(ЕС) 2018/1862 на Европейския парламент и 
на Съвета от 28 ноември 2018 г. за създава­
нето, функционирането и използването на 
Шенгенската информационна система (ШИС) 
в областта на полицейското сътрудничество 
и съдебното сътрудничество по наказател­
ноправни въпроси, за изменение и отмяна 
на Решение 2007/533/ПВР на Съвета и за 
отмяна на Регламент (ЕО) № 1986/2006 на 
Европейския парламент и на Съвета и Реше­
ние 2010/261/ЕС на Комисията (ОВ, L 312/56 
от 7 декември 2018 г.), наричан по-нататък 
„Регламент (ЕС) 2018/1862“.
2. В ал. 4 се създава изречение второ: „Из­
даващият орган може да разпореди временно 
дезактивиране на сигнала при условията и 
в срока по чл. 26, параграф 4 от Регламент 
(ЕС) 2018/1862.“
§ 19. В Закона за Министерството на въ­
трешните работи (обн., ДВ, бр. 53 от 2014 г.; 
изм., бр. 98 и 107 от 2014 г., бр. 14, 24, 56 и 
61 от 2015 г., бр. 81, 97, 98 и 103 от 2016 г., 
бр. 13 от 2017 г.; Решение № 4 на Конституци­
онния съд от 2017 г. – бр. 26 от 2017 г.; изм., 
бр. 58, 97 и 103 от 2017 г., бр. 7 и 10 от 2018 г.; 
Решение № 10 на Конституционния съд от 
2018 г. – бр. 48 от 2018 г.; изм., бр. 55 и 77 от 
2018 г., бр. 7, 17, 34 и 58 от 2019 г., бр. 60 и 85 
от 2020 г., бр. 20 от 2021 г., бр. 22, 56 и 62 от 
2022 г. и бр. 48 от 2023 г.) се правят следните 
изменения и допълнения:
1. В чл. 106:
а) в т. 3 думите „международни договори“ 
се заменят с „приложимите правни актове на 
ЕС и международните договори“;
б) точка 4 се изменя така:
„4. ползват информационните бази данни 
на Международната организация на крими­
налната полиция (Интерпол), на Агенцията 
на Европейския съюз за сътрудничество в 
областта на правоприлагането (Европол), 
както и широкомащабните информационни 
системи в пространството на свобода, сигур­
ност и правосъдие.“
2. В чл. 120, ал. 2 след думите „Шенгенското 
пространство“ се поставя запетая и се добавя 
„изпълнение на процедурите по връщане на 
незаконно пребиваващи чужденци“.
3. В чл. 121 текстът преди т. 1 се изменя 
така: „Компетентните органи на МВР правят 
справки, въвеждат, актуализират и заличават 
сигнали в ШИС за издирвани, контролирани, 
уязвими или с неустановена самоличност лица, 
издирвани или контролирани вещи и за чуж­
денци с отказ за влизане и пребиваване или с 
издадено решение за връщане на територията 
на Шенгенското пространство по:“.
§ 20. В Семейния кодекс (обн., ДВ, бр. 47 
от 2009 г.; изм., бр. 74 и 82 от 2009 г., бр. 98 
и 100 от 2010 г., бр. 82 от 2012 г., бр. 68 от 
2013 г., бр. 74 от 2016 г., бр. 103 от 2017 г., 
бр. 24 и 101 от 2019 г. и бр. 103 от 2020 г.) се 
създава чл. 127б:
„Забрана за напускане на страната на дете, 
изложено на риск от извеждане от страната 
по смисъла на чл. 32, параграф 1, буква „в“ 
от Регламент (ЕС) 2018/1862 на Европейския 
парламент и на Съвета от 28 ноември 2018 
година за създаването, функционирането и 
използването на Шенгенската информационна 
система (ШИС) в областта на полицейското 
сътрудничество и съдебното сътрудничество 
по наказателноправни въпроси, за изменение 
и отмяна на Решение 2007/533/ПВР на Съвета 
и за отмяна на Регламент (ЕО) № 1986/2006 
на Европейския парламент и на Съвета и 
Решение 2010/261/ЕС на Комисията (ОВ, L 
312/56 от 7 декември 2018 г.)
Чл. 127б. (1) Районният съд по настоящия 
адрес на детето разглежда искане за налага­
не на забрана за напускане на страната на 
дете при конкретен и явен риск от незаконно 
извеждане на детето от родител, настойник, 
попечител или роднина.
(2) Незаконно е извеждането на дете с 
обичайно местопребиваване в Република